NEUVOSTON ASETUS (EY) N:o 355/95,
annettu 20 päivänä helmikuuta 1995,
polkumyynnillä muista kuin Euroopan yhteisöjen jäsenvaltioista tapahtuvalta tuonnilta suojautumisesta annetun asetuksen (EY) N:o 3283/94 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
asetuksella (EY) N:o 3283/94 (1) neuvosto on ottanut käyttöön polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumista koskevat yhteiset säännöt,
asetuksen (EY) N:o 3283/94 23 artiklalla kumottiin polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta annettu asetus (ETY) N:o 2423/88 (2),
asetuksen (EY) N:o 3283/94 24 artiklan mukaisesti kyseistä asetusta sovelletaan menettelyihin ja välivaiheen tarkastustutkimuksiin, jotka on aloitettu 1 päivän syyskuuta 1994 jälkeen, ja päättämistä koskeviin tarkastustutkimuksiin, joiden osalta ilmoitus tulevasta toimenpiteiden päättymisestä on julkaistu kyseisen päivän jälkeen, ja
tämän vuoksi on tarpeen muuttaa asetuksen (EY) N:o 3283/94 23 ja 24 artikla sen selventämiseksi, että siirtymäkauden aikana sovelletaan edelleen asetusta (ETY) N:o 2423/88 1 päivänä syyskuuta 1994 kesken olleisiin menettelyihin,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 3283/94 seuraavasti:
1. Korvataan asetuksen 23 artikla seuraavasti:
"23 artikla
Olemassa olevan lainsäädännön ja siirtymäkauden toimenpiteiden kumoaminen
Kumotaan asetus (ETY) N:o 2423/88. Sitä sovelletaan kuitenkin edelleen menettelyihin, joita koskevaa 1 päivänä syyskuuta 1994 vireillä ollutta tutkimusta ei ole saatettu loppuun tämän asetuksen voimaantulopäivään mennessä, tai joiden osalta päättyneitä toimenpiteitä koskeva tarkastustutkimus on aloitettu ennen 1 päivää syyskuuta 1994 tulevaa päättymistä koskevan ilmoituksen julkaisemisen vuoksi. Asetusta (ETY) N:o 2423/88 ei sovelleta enää tutkimuksen loppuun saattamista seuraaviin menettelyihin.
Viittauksia asetukseen (ETY) N:o 2423/88 on pidettävä soveltuvin osin viittauksina tähän asetukseen."
2. Korvataan 24 artiklan toinen virke seuraavasti:
"Sitä sovelletaan menettelyihin, joihin ei sovelleta asetusta (ETY) N:o 2423/88."
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä helmikuuta 1995.